Document ID: 31992R1351

ΚΑΝΟΝΙΣΜΟΣ (ΕΟΚ) αριθ. 1351/92 ΤΗΣ ΕΠΙΤΡΟΠΗΣ της 26ης Μαΐου 1992 περί λεπτομερειών εφαρμογής του συμπληρωματικού μηχανισμού που εφαρμόζεται κατά τις συναλλαγές στον τομέα των σιτηρών για τις εισαγωγές στην Πορτογαλία κατά την περίοδο 1992/93
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως το άρθρο 251,
τον κανονισμό (ΕΟΚ) αριθ. 569/86 του Συμβουλίου της 25ης Φεβρουαρίου 1986 για τον καθορισμό των γενικών κανόνων εφαρμογής του συμπληρωματικού μηχανισμού που εφαρμόζεται κατά τις συναλλαγές (1), όπως τροποποιήθηκε από τον κανονισμό (ΕΟΚ) αριθ. 3296/88 (2), και ιδίως το άρθρο 7 παράγραφος 1,
τον κανονισμό (ΕΟΚ) αριθ. 3659/90 του Συμβουλίου της 11ης Δεκεμβρίου 1990 περί των προϊόντων που υπόκεινται στο συμπληρωματικό μηχανισμό κατά τις συναλλαγές κατά τη διάρκεια του δευτέρου σταδίου της προσχώρησης της Πορτογαλίας (3), όπως τροποποιήθηκε τελευταία από τον κανονισμό (ΕΟΚ) αριθ. 831/92 (4), και ιδίως το άρθρο 1,
Εκτιμώντας:
ότι ο κανονισμός (ΕΟΚ) αριθ. 3659/90 προβλέπει ότι ο συμπληρωματικός μηχανισμός κατά τις συναλλαγές που εφαρμόζεται κατά τη διάρκεια αυτού του σταδίου σύμφωνα με τους όρους που προβλέπονται στα άρθρα 250, 251 και 252 της πράξης προσχώρησης- ότι για τα προϊόντα των κωδικών ΣΟ 1001 90 99, 1003 00 90 και 1005 90 00 ο μηχανισμός αυτός εφαρμόζεται κατά τη διάρκεια των ευαίσθητων περιόδων για την εμπορία της πορτογαλικής παραγωγής- ότι οι περίοδοι αυτοί πρέπει να καθοριστούν για κάθε σιτηρό αφού ληφθεί υπόψη η περίοδος της συγκομιδής-
ότι ο κανονισμός (ΕΟΚ) αριθ. 916/92 του Συμβουλίου της 31ης Μαρτίου 1992 για τη μεταφορά στην Πορτογαλία 382 000 τόνους σιτηρών που κατέχονται από τους οργανισμούς παρεμβάσεως (5) προβλέπει, ιδίως, τη μεταφορά 140 000 τόνων μαλακού σίτου και 170 000 τόνων κριθής για να αμβλυνθεί η επίπτωση της ξηρασίας που έπληξε την Πορτογαλία από το φθινόπωρο του 1991- ότι η μεταφορά αυτή πραγματοποιείται υπό τον έλεγχο των πορτογαλικών αρχών- ότι πρέπει συνεπώς να αποκλεισθεί από την εφαρμογή του συμπληρωματικού μηχανισμού στις συναλλαγές-
ότι το άρθρο 251 παράγραφος 1 της πράξης προσχώρησης προβλέπει τη δυνατότητα καθορισμού ειδικής ποσότητας κάθε μήνα, προκειμένου να διευκολυνθεί η διάθεση της πορτογαλικής παραγωγής-
ότι για να αποτρέπεται η υποβολή αιτήσεων για την έκδοση πιστοποιητικών "ΣΜΣ" για κερδοσκοπικούς σκοπούς, η διάρκεια ισχύος των εν λόγω πιστοποιητικών πρέπει να περιορίζεται σε σχετικά σύντομη περίοδο, αρκετή όμως για τη διεκπεραίωση των διατυπώσεων εισαγωγής υπό κανονικές συνθήκες- ότι η τήρηση της δέσμευσης του δικαιούχου του πιστοποιητικού ΣΜΣ είναι δυνατόν να διασφαλίζεται με τη σύσταση εγγύησης-
ότι, με σκοπό την εξασφάλιση σε όσο το δυνατόν μεγαλύτερο αριθμό εμπόρων του ελάχιστου εφοδιασμού για τις άμεσες ανάγκες τους, πρέπει να προβλεφθεί ότι κάθε εμπορευόμενος μπορεί να υποβάλει προσφορές μόνο για μια μέγιστη ποσότητα- ότι, για να αποτραπούν οι ενδεχόμενες παραβάσεις της εν λόγω διάταξης και, κατά συνέπεια, η μονοπώληση των ποσοτήτων που τίθενται σε πώληση από περιορισμένο αριθμό εμπόρων, πρέπει να προβλεφθεί ότι μόνο οι αναγνωρισμένοι έμποροι είναι δυνατό να συμμετέχουν σε αυτή την κατανομή των προς εξαγωγή ποσοτήτων-
ότι πρέπει συνεπώς να αντικατασταθούν οι διατάξεις του κανονισμού (ΕΟΚ) αριθ. 1367/91 της Επιτροπής (6)-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα μέτρα που προβλέπονται στον παρόντα κανονισμό εφαρμόζονται στα προϊόντα που αναφέρονται στο σημείο 8 του παραρτήματος του κανονισμού (ΕΟΚ) αριθ. 3659/90. Εφαρμόζονται στα προϊόντα που εισάγονται στην Πορτογαλία από τα άλλα κράτη μέλη, με εξαίρεση τα σιτηρά που κατέχονται από τον πορτογαλικό οργανισμό παρεμβάσεως και μεταφέρονται, σε εφαρμογή του κανονισμού (ΕΟΚ) αριθ. 916/92, κατά τη διάρκεια των ακόλουθων περιόδων:
Κωδικός ΣΟ Είδος σιτηρών Περίοδος 1001 90 99 μαλακός σίτος από 1. 6. 1992 έως 30. 11. 1992 1003 00 90 κριθή από 1. 6. 1992 έως 30. 11. 1992 1005 90 00 αραβόσιτος από 1. 9. 1992 έως 28. 2. 1993
Άρθρο 2
1. Το ενδεικτικό ανώτατο όριο για την περίοδο 1992/93, που αναφέρεται στο άρθρο 251 της πράξης προσχώρησης, καθορίζεται στα ακόλουθα επίπεδα:
- για το μαλακό σίτο: 253 000 τόνοι,
- για την κριθή: 46 000 τόνοι,
- για τον αραβόσιτο: 345 000 τόνοι.
Οι ποσότητες αυτές κατανέμονται για κάθε σιτηρό σε ίσα μέρη για κάθε μήνα της περιόδου που αναφέρεται στο άρθρο 1. Οι ποσότητες που δεν κατανέμονται κατά τη διάρκεια ενός μηνός μεταφέρονται στον επόμενο μήνα.
2. Η αίτηση για τη χορήγηση πιστοποιητικού ΣΜΣ γίνεται αποδεκτή μόνον εφόσον:
α) υποβάλλεται από φυσικό ή νομικό πρόσωπο που ασκεί εμπορική δραστηριότητα στον τομέα των σιτηρών και είναι για το σκοπό αυτό εγγεγραμμένο, την 1η Ιουνίου 1992, σε δημόσιο βιβλίο καταχώρησης κράτους μέλους-
β) ο αιτών δηλώνει εγγράφως ότι δεν έχει υποβάλει και αναλαμβάνει τη δέσμευση να μην υποβάλει, κατά τη διάρκεια της ίδιας περιόδου, αιτήσεις που αφορούν το ίδιο προϊόν σε άλλα κράτη μέλη-
γ) το σύνολο των προερχόμενων από το ίδιο πρόσωπο αιτήσεων δεν καλύπτει περισσότερο από 5 000 τόνους για κάθε ποσότητα σιτηρών και για κάθε περίοδο υποβολής των αιτήσεων.
3. Κατά την ανακοίνωση στην Επιτροπή, που προβλέπεται στο άρθρο 6 παράγραφος 2 δεύτερο εδάφιο του κανονισμού (ΕΟΚ) αριθ. 574/86 της Επιτροπής (7), τα κράτη μέλη αναφέρουν επίσης τα στοιχεία ταυτότητας των αιτούντων.
Άρθρο 3
1. Τα πιστοποιητικά ΣΜΣ για τα συγκεκριμένα σιτηρά ισχύουν από την ημέρα της έκδοσής τους μέχρι το τέλος του δεύτερου μήνα που έπεται του μηνός της έκδοσής τους.
2. Η αίτηση για τη χορήγηση πιστοποιητικών πρέπει να συνοδεύεται με εγγύηση ύψους 5 Ecu ανά τόνο.
Άρθρο 4
Ο κανονισμός (ΕΟΚ) αριθ. 1367/91 καταργείται.
Άρθρο 5
Ο παρών κανονισμός αρχίζει να ισχύει την 1η Ιουνίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Μαΐου 1992.

Labels: 3
18
17